ZAPISNIK SA PRVE REDOVNE SKUPŠTINE KIK BOKS SAVEZA CRNE GORE U 2020. GODINI ODRŽANE U PODGORICI

**DNEVNI RED**

1. Finansijski plan za 2020. godinu
2. Prvensvo Crne Gore
3. Odluka o stipendistima za ovu godinu
4. Odluka o nagradama za najbolje klubove u 2019.
5. Raspodjela obaveza u vezi sa formiranjem novih pravilnika
6. Prijem novih klubova u Savez
7. Razno

Predsjednik Skupštine, Veselin Piletić, pozdravio je prisutne i otvorio sjednicu. Konstatovano je da postoji kvorum. Prisustno je osam delegata iz 11 klubova: Bar, Rebel, Lovćen, 081, Rad, Strugar team, Jaki i Univerzum. Nijesu prisustvovali predstavnici klubova: Evropa, Ariston i Perjanik. Zapisničar je Marko Perović. Ovjerioci Zapisnika su Slobodan Jovetić i Danilo Jeknić.

1. Prva tačka dnevnog reda je finansijski plan za 2020. godinu. Predsjednik Upravnog odbora, Ivan Strugar, detaljno je predstavio plan za tekuću godinu i obrazložio planirane aktivnosti Saveza. Selektor, Goran Radonjić, više je govorio o takmičarskim aktivnostima u ovoj godini, koje se nalaze u finansijskom planu. Prisutni delegati jednoglasno su usvojili finansijski plan za ovu godinu.
2. Druga tačka odnosila se na određivanje datuma prvenstva Crne Gore. Klub „Bar“ podnio je kandidaturu za organizaciju takmičenja. Predstavnik kluba, Jozo Dabović, iznio je detaljan predlog u vezi sa kandidaturom. Takođe, delegat kluba „Univerzum“ iz Rožaja izrazio je želju da se dio prvenstva za mađe kategorije održi u tom gradu. Uslijedilo je glasanje. Svi su dali glas da se prvenstvo Crne Gore za juniore i seniore održi u Baru, najvjerovatnije 11. aprila. Ostavljena je mogućnost za promjenu datuma održavanja takmičenja. Predloženo je da zahtjev kluba „Univerzum“ bude razmatran naknadno.
3. Treća tačka – odluka o stipendistima za 2020. Kik boks savez Crne Gore i ove godine na konkursu Ministarstva sporta i mladih za sufinansiranje programa sportskih organizacija, dobio je sredstva za stipendiranje sportista. Upravni odbor predložio je da to budu perspektivni juniori: Miloš Mugoša, Nemanja Čađenović, Nikola Prlja i Ilija Perović. Skupština je jednoglasno usvojila predlog. Ugovori o

stipendiranju biće potpisani u skorijem periodu, a sportisti će šest mjeseci primati po 100 eura mjesečno.

1. Pod tačkom četiri su nagrade za najbolje klubove. Kako je Upravni odbor saveza ranije proglasio najbolje u prošloj godini, delegati su jednoglasno prihvatli iznos koji će biti dodijeljen najboljim klubovima:

1. mjesto – Ariston (500 eura); 2. mjesto – Lovćen (400 eura); 3. mjesto – Univerzum (300 eura).

1. Peta tačka dnevnog reda je raspoređivanje obaveza u vezi sa formiranjem novih pravilnika Saveza. Sve komisije: Takmičarska, Disciplinska, Trenerska, Sudijska i Registraciona dobile su obaveze da kreiraju nove pravilnike u skladu sa svojim ovlašćenjima. Svi delegati Skupštine glasali su za predloženo.
2. Tačka šest je prijem novih klubova u Savez. Četiri kluba podnijeli su zahtjeve za članstvo. To su: „Albulena 1“, „Boka Kotorska“, „Zeta“ i „Pljevlja.“ Nakon što su predsjednik Skupštine, Veselin Piletić, prisutni predstavnici klubova i članovi komisije pregledali priloženu, potrebnu dokumentaciju, konstatovano je da ne postoji pravnih smetnji za prijem klubova u našu sportsku organizaciju, pa je Skupština jednoglasno donijela Odluku u prijemu klubova u Savez.
3. Posljednja tačka dnevnog reda – razno. Klubovima je predočeno da i ove godine moraju platiti kotizaciju za članstvo u Savez. Skupština je jednoglasno prihvatila da iznos ostane nepromijenjen – 50 eura. Na kraju sjednice govorilo se o stručnom ispitu za rad u sportu. Ukazalo se na neophodnost polaganja ispita i o samoj proceduri prijave. Predsjedavajući, Veselin Piletić, zahvalio je svima na konstruktivnoj sjednici i zalaganju. Time je završena Redovna Skupština Kik boks saveza Crne Gore.

Podgorica, 15. 02. 2020.  **Predsjednik Skupštine KBSCG**

Veselin Piletić

**Ovjerioci Zapisnika:**

Slobodan Jovetić \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

Danilo Jeknić

\_\_\_\_\_\_\_\_\_\_\_\_\_\_\_\_\_\_\_\_

M. P.